Foto’s en video: Barack Obama groet | Maroela Media
Pres. Barack Obama het Amerika Dinsdagaand in ŉ emosionele toespraak gegroet.
Obama het die toespraak in Chicago gelewer. “Die werk van demokrasie was nog altyd moeilik, omstrede en somtyds bloedig. Met elke twee tree vorentoe voel dit asof ons dikwels een tree teruggee.”
Obama het egter gesê sy vertroue in die VSA is net verder versterk deur dit wat hy die afgelope agt jaar beleef het. “Die toekoms moet ons sŉ wees.” Obama het kort-kort trane weggevee, veral toe hy gepraat het oor die opofferings wat sy vrou, Michelle, en hul dogters gemaak het.
Volgens Obama het Michelle die rol van presidentsvrou “met grasie, durf, styl en goeie humor” aangepak en het sy verseker die Withuis is ŉ plek wat aan almal behoort.
Obama word binnekort vervang deur Donald Trump, die man wat Obama gewaarsku het ŉ ernstige bedreiging vir die toekoms van die land inhou. Obama se nalatenskap hang in die weegskaal aangesien Trump talle van die uitdagings wat hy in sy twee termyne aangepak het, ongedaan kan maak.
Obama het tydens sy toespraak net vinnig na sy opvolger verwys, wat die skare laat mor het. “Nee, nee, nee, nee, nee,” het Obama gesê. “Een van ons land se groot sterkpunte is die vreedsame oorgang van mag van een president na ŉ ander.”
Obama het Amerikaners versoek om empatie te hê vir al hul landsburgers – van minderhede, vlugtelinge en transgender mense tot middeljarige wit mans. Volgens Obama was daar ná sy verkiesing as die land se eerste swart president hoop vir ŉ nierassige VSA.
“Dié visie, hoe goed dit ook al bedoel is, was nooit realisties nie,” het Obama gesê. Volgens hom is die verhouding tussen verskillende rasse egter beter as ŉ paar dekades gelede.
Obama het sy toespraak geëindig met die bekende slagspreuk: “Yes we can.” En toe bygevoeg: “Yes we did.”
Obama sal ná ŉ dekade in die kollig ŉ private burger en afgetrede staatman word op die ouderdom van 55. Hy beplan om ŉ bietjie tyd te neem en ŉ boek te skryf.
Trump word op 20 Januarie as die nuwe president van die VSA ingehuldig.
Barack Obama foto's video VSA
DONALD TRUMP MAKE SA GREAT AGAIN PLEASE
if there was a “like” button i would have press it…. Yes, if there is any possibility… please do!!!
Ek het al só gewens dat ons ‘n Towerfee gehad het wat haar staffie kon swaai en Trump woeps! SA se President kon gemaak het. Maar helaas, sit sal ons sit met Nummawan en die ANC tot in 2019 ……
Arnie ek sekondeer
Geluk met jou benoeming vir die swakste president in die geskiedenis van die VSA . Ek hoop jy wen.
Afskeids geskenk ‘N TA TA BAKKIE
Ek dog ‘cowboys don’t cry’.
Op mandela se bragrafnis het die skare stil geraak en vir die man geluister …natuurlik toe vir zuma bespot en uitgelag! Hy kan praat en kom goed oor en vir hom het sy land baie beteken .. die dat hy tranerig is .. n ware president ! !
Kyk net watter ‘nuisance’ gaan hy nou van homself maak… veral in Israel. Obama se grootheidswaan ken nou geen perke nie. Hy en Hillary, wat steeds glo sy is eintlik die nuwe president, gaan meer bemoeisiek wees as wat kan kom. Hul bondgenote is liberale nuusbronne soos CNN en andere. Sekere Afrikaanse kommentators ry, snaaks genoeg, ook saam op die heksebesems en vee fluks die wereld skoon voor die voete van die Nuwe Wereldorde (met Poetin volgende op die lys van moet-val-leiers).
John…as daar een land is wat voor gesorg sal word, is dit Israel……Daar is beloftes in die Woord gemaak en dit sal nagekom word……
Loop net asb wereld het nou oorgenoeg gehad van jou agterbaksheid.
Kamtige huil daai selfde soos daai hollywood sterre wat huil oor Trump die verskriklikke.
You never did Obama!…………….
Na lekker lag kom lekker huil.